Umsögn um breytingar á lögum um fiskeldi.

"Frumvarp til laga sem hér er til kynningar og samráðs, um breytingu á ýmsum lagaákvæðum sem tengjast fiskeldi(áhættumat erfðablöndunar, úthlutun eldissvæða, stjórnvaldssektir o.fl.), er samið í atvinnuvega- og nýsköpunarráðuneytinu. Markmið frumvarpsins er að styrkja lagaumgjörð fiskeldis þannig að íslensku fiskeldi séu sköpuð bestu möguleg skilyrði til uppbyggingar og það verði þannig sterk og öflug atvinnugrein jafnframt því að stuðla að ábyrgu fiskeldi, þar sem sjálfbær þróun og vernd lífríkis er höfð að leiðarljósi á grundvelli vísinda og rannsókna.

Gert er ráð fyrir að með lagasetningunni verði náð meiri sátt um uppbyggingu fiskeldisins þannig að það geti vaxið eðlilega í sátt við helstu hagsmunaaðila og ekki síst að ímynd íslensks fiskeldis verði umhverfisvæn sem aftur skapi sérstöðu íslenskra fiskeldisafurða á markaði. Frumvarpinu er einnig ætlað að leggja grunn að öflugu og skilvirku eftirliti með fiskeldi. Jafnframt er í samfélaginu gerð krafa um aukna upplýsingagjöf og betra aðgengi almennings að upplýsingum sem tengjast fiskeldi. Frumvarpinu er ætlað að mæta þessum kröfum." Skýring á tilgangi og breytingum laganna tekin af vef samráðsgáttar ... https://samradsgatt.island.is/oll-mal/$Cases/Details/?id=1256&fbclid=IwAR1-O\_LYaANTZjszJbaNyQ5bwcBvRr828flfMkJXZQYSrZfYhugdB7vS5o4

Þessar breytingar munu ekki skila þessu markmiði, Þar til bærar stofnanir ríkisins sem um málefni fiskeldis verða sviftar völdum og lamaðar, þrátt fyrir alla þá þekkingu sem þar er til er með þessum breytingum verið að fela ráðherra ákvörðunarétt sem verður notaður á pólitískan hátt, allir geta orðið ráherra, ráðherra þarf ekki að hafa hundsvit á málefninu en fær samt úrslitavald, það á beinlínis að setja það í lög að hann þurfi ekki að fara eftir leiðbeiningum síns eigin samráðshóps sem á að vera honum til ráðgjafar.

Ef það er stefna yfirvalda að ná sátt um fiskeldi í sjó við Ísland þá er nærtækast að líta til Noregs , norðmenn hafa áttað sig á því að eldi í opnum sjókvíum er of mengandi iðnaður, ekki umhverfisvænn. Í nokkur ár eru þeir búnir að stefna að því að eldið færist í lokaðar kvíar, engar slysasleppingar, lúsafrítt og hægt sé að safna saur og fóðurleifum svo mengun verði engin á botninn undir kvíunum. Öll aukning í eldi norðmanna undanfarinn ár hefur stefnt í þessa átt.

Ef það er stefna stjórnvalda að marka Íslensku sjókvíaeldi sérstöðu á alþjóðamarkaði sem umhverfisvænt eldi þá á ekki að leifa opnar sjókvíar, aðeins lokaðar sjókvíar og eldi á landi, markaðir borga betur fyrir umhverfisvæna vöru og það er ekki það sem eldi í opnum sjókvíum býður uppá , saga opinna sjókvía er að renna sitt skeið, nefnt sem dæmi um úrelt aðferð og mengandi iðnaður. Hefur það til dæmis komið í ljós að eldiskvíarnar hér við land þola ekki Íslenska veðráttu .

"Jafnframt er í samfélaginu gerð krafa um aukna upplýsingagjöf og betra aðgengi almennings að upplýsingum sem tengjast fiskeldi. Frumvarpinu er ætlað að mæta þessum kröfum". með þessum breytingum á fiskeldislögum er verið að hefta /minnka aðgengi almennings að upplýsingum , hvað teljast t.d. "viðkvæmar upplýsingar vera" , er það um fjölda lúsa á fisk? Er það um slysasleppingu? Er það um mengunina sem af eldinu stafar á sjávarbotn? Er það um uppruna laxa sem finnast í Íslenskum laxveiðiám? Er það um notkun lúsalyfja/eiturs ?

Með þessum breytingum á Fiskeldislögum er gerð máttvana tilraun til að stýra eldi í átt að geldfisk eða lokuðum kvíum, sem varpar ljósi á að yfirvöld vita af göllum opinna sjókvía og þess að ala upp frjóan norskan lax við strendur landsins , en sú tilraun er augljóslega máttvana þar sem t.d. er ekki sett í lög að eftir einhvern ákveðinn tíma verði bannað að nota opnar sjókvíar.

Hvernig er hægt að gera athugasemdir við breytingu á 14 gr. þegar ekki er hægt að sýna hvernig hún verði orðuð ?

Með þessum breytingum á Fiskeldislögum er stefnt á að misnota náttúruna enn frekar og fela það undir geðþóttaákvarðanir réðherra , náttúran mun ekki fá að njóta vafans, ráðherra fær völd til að hundsa ákvarðanir ríkisstofnana sem nú hafa um þessi málefni að segja, öll sú þekking sem þar er til staðar verður fórnað fyrir atkvæði .

Flest allar fyrirhugaðar breytingar á fiskeldislögum munu grafa undan þeim tilgangi þeirra, það að ná sáttum um fiskeldi og að ýta undir umhverfisvæna ímynd eldis á Íslandi.